แรงขายหุ้นใหญ่ฉุด SET พลิกลบ 6 จุด สัปดาห์หน้าเสี่ยงรูดต่อ จับตาตัวเลขจ้างงานสหรัฐฯคืนนี้
แรงขายหุ้นใหญ่ฉุด SET พลิกลบ 6 จุด สัปดาห์หน้าเสี่ยงรูดต่อ แนะจับตาตัวเลขการจ้างงานนอกภาคเกษตรสหรัฐฯคืนนี้ โดยดัชนีปิดที่ระดับ 1,611.53 จุด ลดลง 6.02 จุด หรือ 0.37% มูลค่าการซื้อขาย 1.06 แสนล้านบาท
7 มิ.ย. 2564

สื่อข่าวรายงานว่า ดัชนีปิดที่ระดับ 1,611.53 จุด ลดลง 6.02 จุด หรือ 0.37% มูลค่าการซื้อขาย 1.06 แสนล้านบาท 
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้เคลื่อนไหวทั้งในแดนบวกและลบสลับกัน ตามตลาดหุ้นอื่นในภูมิภาคเอเชีย เนื่องจากอยู่ในโหมดของ wait and see รอติดตามตัวเลขการจ้างงานนอกภาคเกษตรของสหรัฐฯเดือน พ.ค.คืนนี้ ซึ่งอาจชี้ชะตาการดำเนินนโยบายทางการเงินของธนาคารกลางสหรัฐ (เฟด) ในระยะต่อไป
อย่างไรก็ตาม ปัจจัยบวกในประเทศจากแนวโน้มวัคซีนโควิด-19 จะมีตัวเลือกมากขึ้น ส่งผลดีต่อหุ้นกลุ่ม Domestic play หรือหุ้นที่ได้รับประโยชน์จากเศรษฐกิจในประเทศ และหุ้นกลุ่ม Reopening play ที่ได้รับประโยชน์จากการเปิดประเทศ ทำให้ราคาปรับตัวขึ้นมาได้
สำหรับแนวโน้มการลงทุนในสัปดาห์หน้า นายณัฐชาต กล่าวว่า ตลาดฯน่าจะอิงทางลงจากความผันผวน หากตัวเลขการจ้างงานนอกภาคเกษตรของสหรัฐฯออกมาดี ให้แนวรับไว้ที่ 1,580 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KBANK    มูลค่าการซื้อขาย  8,019.81 ล้านบาท  ปิดที่ 118.50 บาท  ลดลง 1.00 บาท
PTT      มูลค่าการซื้อขาย  3,186.76 ล้านบาท  ปิดที่  41.25 บาท  ลดลง 0.25 บาท
RCL      มูลค่าการซื้อขาย  1,920.12 ล้านบาท  ปิดที่  56.50 บาท  ลดลง 1.75 บาท
BANPU    มูลค่าการซื้อขาย  1,781.22 ล้านบาท  ปิดที่  14.30 บาท เพิ่มขึ้น 0.60 บาท
STGT     มูลค่าการซื้อขาย  1,780.12 ล้านบาท  ปิดที่  44.00 บาท  ลดลง 1.25 บาท
ตลาดหุ้นเอเชีย
